Foto: Shutterstock Google Play’dagi 200dan ortiq ilovada zararli dasturiy ta’minot borligi aniqlandi, deyiladi Check Point Research tadqiqot kompaniyasi xabarida. "Reklamali zararli dasturiy ta’minotning alohida turi 206 ilovada topildi, ular qariyb 150 million marta ko‘chirilgan. Zararli ilovalar Google Play magazinidan zudlik bilan o‘chirib yuborildi", - deyiladi xabarda. Check Point ekspertlari bu zararli dasturni SimBad deb nomlashdi. U zararlangan ilova o‘rnatilgan smartfonda reklamalar namoyish etadi, login va parollarni o‘g‘irlaydi hamda rasmiy muassasa va ijtimoiy tarmoqlar nomidan smartfon egasiga xabarlar jo‘natadi. Mazkur dastur Google Play va 9Apps magazinlarini ham ochib, o‘chirib tashlangan ilovani qayta o‘rnata ham oladi.